**יום ד' בנושא פריפריה – 05/06**

**לו"ז:**

|  |  |
| --- | --- |
| **שעה** | **מה קורה?** |
| 09:30-13:30 | חלק אקדמי |
| 13:30-14:30 | ארוחת צהרים |
| 14:30-15:00 | עיבוד חלק אקדמי |
| 15:00-16:15 | מהן ההתנהגויות הסיכוניות של בני.ות נוער בקיץ? מה הכלים שלנו להתמודדות איתן? |
| 16:15-16:30 | סיכום ימי ד' |

**עיבוד חלק אקדמי:**

* מה אני לוקח.ת?
* מה אני יכול.ה ליישם כבר ממחר בבוקר?
* מי השותפים שלי?
* מה אני צריך.ה לזכור?

**מהן ההתנהגויות הסיכוניות של בני.ות נוער בקיץ? מה הכלים שלנו להתמודות איתן?**

**מתודה 1 – התבוננות:**

נצפה בסרטון שעוסק בהתנהגויות סיכוניות של בני.ות נוער בקיץ, נבקש לכתוב תוך כדי צפייה דברים שתפסו אותם.ן (הפתיע, הטריד, נשמע שזה לא תופעה רווחת ועוד). <https://www.youtube.com/watch?v=iTm-_hwXqPo>

לאחר מכן, ניתן לרכזים.ות לייצר פרופיל של בן/ בת נוער בקיץ. תוך התייחסות לאיך הקיץ משפיע על ההתנהגויות הסיכוניות שראינו ולמה?

זמן: 15 דק' | ציוד: מקרן, מחשב, דפים, עטים | נספחים: אין

**מתודה 2 – ייצוג:**

מסכים/ לא מסכים בהתאם להיגדים הבאים:

1. בתקופת הקיץ אנחנו צפויים לראות פחות התנהגויות סיכוניות בקרב בני.ות נוער (שימוש בחומרים משני תודעה, אובדנות, אלימות ובריונות, דימוי גוף שלילי, התנהגות מינית לא מותאמת).
2. בתקופת הקיץ בני.ות נוער מנסים.ות לייצר לעצמם.ן כמה שיותר שגרה.
3. בתקופת החופש הגדול תחושת הבדידות מוגברת בקרב בני.ות נוער.
4. שגרת היום של בני.ות נוער בקיץ מלאה בעיקר בהעברת הזמן מול מסכים, דבר אשר עלול להגביר התנהגויות סיכון.
5. רוב בני.ות הנוער מעדיפים.ות לבלות את זמנם.ן עם קבוצת השווים.ות שלהם.ן על פני זמן לבד.
6. בתקופת הקיץ בני.ות נוער מתנסים יותר בפריצת גבולות.
7. בתקופת הקיץ, הרשתות החברתיות רק פוגעות בבני.ות נוער.
8. תקופת הקיץ בצל המלחמה תגביר את ההתנהגויות הסיכוניות של בני.ות הנוער.
9. אלכוהול וסמים מהווים נקודת מפגש ובריחה בקרב בני.ות הנוער בתקופת הקיץ.
10. בני.ות הנוער שלוקחים חלק בצופים מרגישים.ות ערך ומשמעות בתקופת הקיץ.

זמן: 15 דק' | ציוד: אין | נספחים: אין

**מתודה 3 – חשיבה משותפת:**

נחלק את כולם.ן ל-3 קבוצות, כל קבוצה תקבל סימולציה עם שאלות לדיון אחריה. לאחר זמן מחשבה בקבוצות, נתכנס וכל קבוצה תציג את הסיטואציה שקיבלה את המענה לשאלות.

זמן: 30 דק' | ציוד: אין | נספחים: דפים עם הסימולציה ושאלות

**מתודה 4 – דיון בשאלה:**

* מה הכלים שיש לנו בתנועת הצופים להתמודדות עם התנהגויות סיכוניות של בני.ות נוער בתקופת הקיץ?
* איך חצר אחורית או מרחב פריפריאלי מגבירים את החשיפה להתנהגויות סיכוניות? למה? תנו דוגמאות

זמן: 10 דק' | ציוד: אין | נספחים: אין

**נספח – סימולציות**

**מקרה 1:**

נודע לכם.ן כי לאור כניסתם של שכבת ט' לשכב"ג באחד משבטי ההנהגה התקיימה מסיבת שכב"ג גדולה. למסיבה הגיעה חבורת נערים ונערות שאינם חלק מהשכב"ג אשר לאורך כל שנת הפעילות מסתובבים.ות בקרבת השבט ומציקים לחניכים.ות. במסיבה קבוצת הנערים והשכב"ג שתו אלכוהול, לאחר ויכוח שנוצר בין חבר שכב"ג לאחד הנערים החלו מכות בין משתתפי.ות המסיבה.

* למה המקרה קרה בעיניכן.ם?
* מה ההזדמנות שלנו כמחנכים.ות כאשר אנחנו שומעים.ות על הסיטואציה?
* מה ניתן היה לעשות לפני המקרה?
* מה ניתן לעשות עכשיו?

**מקרה 2:**

הגיעה אליכם.ן ידיעה שמספר בני.ות שכב"ג מאחד משבטי ההנהגה נפגשים.ות בכל ערב מאז תחילת החופש הגדול בגן ציבורי, שם נפגשים.ות ומעשנים.ות חומרים משני תודעה. לטענת בני.ות השכב"ג, מפגשים אלה מחזיקים אותם.ן בשפיות ובשייכות.

* למה המקרה קרה בעיניכם.ן?
* מה ההזדמנות שלנו כמחנכים.ות כאשר אנחנו שומעים.ות על הסיטואציה?
* מה ניתן היה לעשות לפני המקרה?
* מה ניתן לעשות עכשיו?

**מקרה 3:**

בעקבות טרנד חדש בטיק טוק עולים סרטונים רבים של קבוצות בנים שסופרים לכמה בנות יצליחו לגעת בחזה ועורכים תחרות ביניהם. אחד מהשבטים הקטנים בהנהגה עשה סרטון דומה וכדי "לפרסם" את השבט לקראת מחנה הקיץ ולקבל תשומת לב הנהגתית החל להפיץ את הסרטון בקבוצות הנהגתיות שונות.

* למה המקרה קרה בעיניכם.ן?
* מה ההזדמנות שלנו כמחנכים.ת כאשר אנחנו שומעים.ות על הסיטואציה?
* מה ניתן היה לעשות לפני המקרה?
* מה ניתן לעשות עכשיו?